Stati Unii de l'Amèrica

I Stati Unii de l'Amèrica o Stati Unì de la Mèrica (U.S.A o USA), pi comunemente cognosui 'fà Stati Unì (U.S o U.S.A) o Mèrica, el xe un paese transcontinentale situà principalmente inte'l Nord de la Mèrica. La xe componesta da 50 stati, un distreto federal, cincue principali teritori privi de incorporazion giurisdiziale, nove isole minori perifereghe e 326 reserve indiane. El xe el terzo paese par estenzion totale e'l cuarto par superficie.       I Stati Unì i parte i confini da tera co'l Canadà a nord e co'l Mèssico a sud. El ga confini da mar co le Bahamas, Cuba, Russia e altre nazioni. Co na popolazion de oltra 331 milioni, el xe el terzo paese pi popoloso de'l mondo. La capital nazional la xe Washington, DC, e la cità e'l centro finanziaro pi popoloso el xe New York City.

El nome "Amèrica" el riva dal nome de l'esplorador talian Amerigo Vespucci, che par primo el ga reconossuo de essar da rente a un novo contegnente, e no, come che se credeva fin l'ora, a qualche isoea asiatega.
La prima volta che el xe conparso el nome Amèrica xe stà inte la Cosmographiae Introductio, publicada inte el 1507 dal cartografo todesco Martin Waldseemüller, che el ga proposto de darghe al "contegnente novo" el nome de Vespucci. Scomuncialmente el nome Amèrica el xe stà doparà par el Sud del contegnente. Sucessivamente el xe stà estenduo anca a la parte sora.
Ma el xe stà Benjamin Franklin, co intensi raporti epistołari co personalità de ogni clase, a difondar la paroła "mericani" (parola individuante un popolo ugnolo), cussì da rendarla de doparameneto comun.

 Storia 
 Antighità 
El teritorio che uncuò el partien ai Stai Unii el zera abità esclusivamente da varie tribù indizene, inclusi i nativi de l'Alaska che i zera migrai inte la Amèrica del Nord durante un periodo de tenpo che el podaria essar scomisià 35 000 ani fa e el podaria essar finio 11 000 ani fa.Paleoamerican Origins . 1999. Smithsonian Institution. Accessed 2 May 2006.

I primi eoropei a tacar piè sul solo de chei la che dopo i xe deventai i Stai Unii i xe stai proabilmente i Vichinghi vidai da Erik el Rosso, facilitai inte le so navegasion da un clima relativamente caldo. El nome che i ghe ga dà a sta prima colonia el xe stà chiamà, de fati, Vinland, "tera de le vide/tera del vin", a sotolinear come che i gavesse catà un teren tanto fertil.
De lori se ga trazze certe su l'ìzoła de Teranóva, ma xe proàbiłe che i se sie spenzui anca pì a sud. I so insidiamenti no i ga vuo parò sucesso, proabilmente a causa de le malatie, de l'ostilità dei indizeni e de l'esiguo numaro dei coloni.

Cristoforo Colombo, inte el so tentativo de verzar na nova via par le Indie, el xe desbarcà el 12 de otobre del 1492 inte le ìzołe caraibiche. Solo ani pì tardi xe rivà su la massa meridional del contegnente, mentre inte le tere atualmente goernae dai Stai Unii no'l ga mai tacà piè.

La colonizasion eoropea de le Amèriche, la scumincia a la fin del secolo sedese.
Contemporaneamente ai britanichi, el teritorio el xe stà ocupà e desfrutà da olandesi, svedesi, spagnoi e francesi, ma la classe dominante la zera quela inglese.

 Indipendensa e espansion 
L'orizene de la nasion statunitense la resal a la Dichiarasion de Independenza de le tredese colonie britaniche (i atuai Stai de New York, Rhode Island, New Hampshire, Massachusetts, Pennsylvania, Virginia, North Carolina, South Carolina, Georgia, Maryland, Delaware, Connecticut e New Jersey), che inte el 1776 i se ga proclamà libare e independente, dopo gaver convegnuo a formar na federasion infra lore.
La strutura pułìtega orisenal (1777) le zera na confederassion, ratificada sucesivamente inte el 1781 col nome de "Articoi de la Confederasion". Dopo un longo debato, questi i xe stai sostituii da la Costitusion, inte el 1789, de un goerno federal pi centralizà.

Inte el corso de vari confliti co le varie popołasion native, in primis le Guere Indiane, e par mexo de tratai internasionałi, cofà ła Aquisision de la Louisiana, el teritorio dei atuai Stai Unii el se ga esteso progressivamente verso ovest.
Durante el secolo disnove se ga zontà altri novi stai ai 13 fondadori e i confini de la nassente nasion i se ga esteso par tuto el Nord de la Amèrica, aquisendo anca un certo numaro de possedimenti oltra oceano. Inte el 1812 i Stai Unii i ga tentà, senza riussirghe, de chiapar el controlo del Canada (Guera del 1812) mentre inte el 1848 na vitoriosa guera contra el Mèsego la ga portà a l'anesion de la Całifornia e del New Mèsego. Na esperienza traumatega inportante par la nasion la xa stada la guera de secesion mericana (1861-1865).

 Età contenporanea 
Ai primi del Novesénto i Stati Unii de Amèrica i se ga inposto cofà poténsa econòmega mondiałe dominante. Pasà el periodo de  la Granda Depresion dei ani trenta, i xe rivai a cuèrdar (prima del scumìsio de ła secónda guera mondiałe) serca el 50% de ła produsion mondiałe.
Dopo ła concluxion de ła secónda guera mondiałe (1945), stante l'inportansa del roło che i gavéa vùo, i xe deventai ła prinsipałe potensa mondiałe anca dal punto de vista połìtico, insieme a l'U.R.S.S, toéndo pi tardi ła poxision de guida de łe potense caitalìsteghe durante ła Guera Fréda. Dopo del 1945, i Stati Unii i xe stai variaménte coinvolti, stante el rolo de superpotensa, in difarenti  confliti extrateritoriałi. Ła só poxision ła se ga ulteriorménte rinforsà col croło de ła rivałe Union Soviètica (1991) e ła só framentassion.

In sèvito a l'ataco terorìstego vegnest l'11 de setenbre 2001, i Stati Unii i ga estéxo ła só lota al terorismo oltra dei confini nassionałi, faxendo guere in Afghanistan cóntro i tałebani e in sèvito in Iraq cóntro ła ditatura de Saddam Hussein e i só sostenidóri iracheni. Sta ùltima guera, in particołar,a càuxa de motivasion dopo rivełae infondae e łe acuxe de vołer inposesarse sol che del petrołio irachen, ła xe stà contestada da gran parte de l'opinion pùblica del móndo intiero e ła ga vùo cofà rixultà primo qûel de far crołar l'imàxene e ła credibiłità dei Stati Unii de front a ła comunità internassionałe, specialménte del móndo àrabo-musulman.

 Zeografia 
I Stati contegnentai i xe divixi in:
ła costa orientałe (East Coast): da nord a sud, Maine, New Hampshire, Vermont che no'l xe su ła costa, Massachusetts, Rhode Island el pi ceo dei stati, Connecticut, New York, Pennsylvania che el xe vissin a ła costa e che ła só metà osidentałe ła xe tante volte considerada part del Midwest, New Jersey, Delaware, Maryland, Virxinia, Carolina del Nord, Carolina del Sud, Georgia, FlòridaI ùltimi 5 i vien anca contai cofà stati del Sud.
el sud (South): el conprende Virxinia, Carolina del Nord, Carolina del Sud, Georgia, Flòridasti primi 5 i vien anca contai cofà stati de ła costa orientałe., e anca Virxinia Osidental tante volte considerà del Midwest, dà che el jera da ła banda del nord inte ła guera çivil, Kentucky, Tennessee, Alabama, Louisiana, Arkansas, Oklahoma, Texas considerà anca infra i stati del sud-ovest.
el Midwest: el conprende Ohio, Michigan, Indiana, Wisconsin, Illinois, Missouri, Minnesota, Iowa, Dakota del Nord, Dakota del Sud, Nebraska e Kansas. 
ła xona montana (Mountain states, compréso el Southwest): łe conprende Montana, Idaho, Wyoming, Nevada, Utah, Colorado, Arizona, Novo MèsegoI ultimi quatro de frecuente i xe anca considerà i stati del sud-ovest.
ła costa osidentałe (West Coast): la conprende Washington, Oregon e California.
I Stai Unii i chiapa rento, oltra ai 48 stai contegnentai, i stai de l'Ałaska el pì grando dei stai,  e de le Hawaii.
Xe parte dei Stati Unii anca el distréto de Cołumbia, che el contien ła caitałe Washingtonche orixinariaménte l'apartegneéa al Maryland, e fin a ła guera siviłe el conprendéa anca un toco de ła Virxinia, e vari teritori inte l'Osèano Pasìfego e inte i Caraibi, intra i cuali se ricorda Porto Rico, che la xe ligada ai Stai Unii inte na sociasion ciamada Commonwealth da no confóndar col Commonwealth Britanego.

 I Stati de ła costa orientałe 
Giograficaménte sta xona ła conprénde montane base e asè antighe, i Apałachi, co na anda xeneralménte da nord-est a sud-òvest, oltra a tanti fenòmeni łocałi, conprendésti i fenòmeni glaciałe a nord, łe fałie tetòneghe de ła val de l'Hudson, e ła xona de orìxene calcàrea (corałina) de ła Flòrida.
El córso dei fiumi el xe xneralménte da òvest verso est, i ténde a èsar de poca łongésa, ma grandi e de fluso regołar.
Łe sèvente łe xe forte, soratut al nord.
I inverni i xe ùmedi e frédi inte el nord e moderai inte el sud, łe istà łe xe in stéso ùmede.

 I stati del Sud  
Sta xona ła ciapa ła banda meridional dei Apałachi, e pi a òvest łe montagne Ozark.
I fiumi i conprende le foci del Mississippi e del Río Grande.
L'influenza climàtega pi granda la vien dal Golfo del Mèsego, e la conporta inverni miti, umidità, e de tanto in tanto uragani.

 I stati del Midwest 
Fredi de inverno, caldi d'istà, co un clima da umido verso est a seco verso ovest.
I xe in gran parte stati agricoli e industriali conpresa la rust belt, la zona industrial "ruzenìa" inte i ani setanta e otanta da la concorenza, soratuto giaponese. Xe qua che se cata el "cor", dito heartland, dei Stati Unii; el Midwest el xe considerà un sentro de valori morali (lavoro serio, casa e fameja, i pionieri su la prateria, e via cussita) par el resto del paese.

 I stati de la zona montana 
Se cata le Montagne Rocioxe e tanti deserti (p.e. deserto Sonorano).
La xe na zona seca, soratuto a sud. Ghe xe inverni fredi asè e istà miti a nord, e inverni miti e istà calde a sud.
Sta qua la xe la zona manco abità del paese, e xe in do che se cata tante de le destinasion sèniche dei Stati Unii (par esenpio el Grand Canyon in Arizona o Yellowstone in Wyoming).

 La costa osidental 
La conprende montagne bele alte (p.e. Sierra Nevada, vari vulcani), deserti (p.e. Death Valley), e zone umide asè (la costa, soratuto a nord).

 Połitica 

I Stati Unii i xe na Union Federal de Stadi.

Ła Caital ła xe Washington D.C.no ła va mìa inoriada co el Stato de Washington, un dei 50 Stati confederài che el xe senpre in USA ma intè el nord ovest..

I Stati Unii i ga un sistema bipartìtego, caraterizà donca da l'alternansa al potere tra i do partii: Partio Democràtego (Democratic National Committee) e Partio Republegan (Republican National Committee o anca GOP, Grand Old Party).
El Partio Democràtico el ga come simboło el mus. I Democràteghi i ga idee łibarai e progresiste che se identifica col area del sentro e de ła sanca moderà e riformista: pa sti motivi i Democràteghi i vién anca chiamai Liberals o The Left Wing (l'ała sanca del parlamento). Atualmente i xe el partio de minoransa.
El Partio Republicàn el ga cofà sinboło elvłionfante. I Republicani i ga idee conservatrisi e łibariste che łe corisponde a ła area del sentrodrita: pa 'sti motivi i Republicani i xe chiamai anca Conservatives o The Right Wing (l'ała drita). Ancùo i Republegani i ga la majoransa e el presidente Donald Trump el xe republegan
I do partii i ga ognuno un cołore de riferimento: blu pa i Democratici; ros pa i Republicani.
Mentre in eoropa el blu el xe in senerałe el cołore del sentrodrita e dei conservatori, in America el xe invexe el cołore del sentrosanca e dei progresisti. Ma sti cołori no i xe uficiałi, lori i xe invension de ła media. De conseguensa se in eoropa el roso el xe el cołore de ła sanca soçialdemocràtega e postcomunista, inte ła Amèrica el xe invexe el cołore deł sentrodrita. Quando che ogni 4 ani ghe xe łe elexión presidensiałi americane se parla de Blue States e Red States'', o sia rispetivamente i stati dove ciapa ła magioransa el Partio Democràtego e i stati dove vinse el Partio Republicàn.
Dopo essere stai pa 8 ani a ła presidensa americana (co George W. Bush 2001-2009) i Republicani 'desso i xe a ła oposixión, ma inte el novembre 2010 ae elesion de metà mandato i ga conquistà ła magioransa aea Camera dei Rapresentanti dopo 4 ani de magioransa democratica.

 Gałeria de someje 

 Nòte 

 Varda anca 
 Square Deal

Altri projeti

 Łinganbi foresti 


Categoria:Goerno